Ministrul britanic al Apărării a calificat atacul de peste noapte al Ucrainei în Marea Neagră drept un "moment istoric", anunță SkyNews.
"Distrugerea" a două nave cheie de acolo arată că Rusia "nu mai poate naviga în condiții de siguranță" în aceste ape, a declarat Grant Shapps. Aceasta este prima referire la "distrugere" de când Kievul a declarat că a lovit două nave de debarcare și un centru de comunicații.
"Acesta este un moment istoric pentru Ucraina și o nouă schimbare în dinamica Mării Negre", a declarat Shapps. "După ani de control ilegal al Rusiei asupra Crimeei, distrugerea acestor nave rusești cheie marchează o etapă importantă.
"În termeni simpli, înseamnă că Putin nu mai poate naviga în siguranță în Marea Neagră, chiar dacă Flota rusă operează acolo din 1783".